Qui és Bast?
En la mitologia egípcia, Bast era una deessa solar benefactora de la fertilitat, protectora de les dones prenyades, i protectora de la llar. Era considerada per alguns com un altre vessant de Sekhmet, la deessa lleona. Es deia que la deessa gata tan sols era la forma pacífica de la deessa lleona.
El seu culte estava centrat a Bubastis, al Baix Egipte. Després del període de civilització hel·lènica, Bast va ser considerada la filla d'Isis i Osiris i va ser associada amb Hathor. Era la muller de Ptah, amb qui havia tingut Nefertum i Mihos.
Se la representa com una gata, animal sagrat i lligat al foc. Els seus títols inclouen el d'Ull de Ra. Amb el temps, va ser assignada com a deessa dels perfums, ja que el seu nom era un homòfon de "gerreta fragant" i va anar perdent la seva ferocitat inicial. Els seus seguidors usualment portaven robes verdes (com els ulls dels gats).

Una deessa solar benefactora de la fertilitat.